laion/Wikipedia-Exotic huggingface dataset:
ვასილ ალშიბაია

ვასილ (ვასო) ნესტორის ძე ალშიბაია (დ. 1873, სოფ. ჭკადუაში, ახლანდ. ზუგდიდის მუნიციპალიტეტი, — გ. 3 თებერვალი, 1906, იქვე) — ქართველი რევოლუციონერი, პუბლიცისტი. დაიბადა აზნაური მღვდლის ოჯახში. სწავლობდა თბილისის სასულიერო სემინარიაში, საიდანაც სემინარიელთა ამბოხებაში მონაწილეობის გამო 1893 წელს გარიცხეს. შემდეგ სწავლობდა ქ. ნოვოჩერკასკის სასულიერო სემინარიასა და კიევის სასულიერო აკადემიაში. 1897 წელს სწავლა ტარტუს უნივერსიტეტის იურიდიულ ფაკულტეტზე განაგრძო, საიდანაც 1901 წელს თავის უმცროს ძმასთან, გიორგი ალშიბაიასთან ერთად გარიცხეს სტუდენტთა საპროტესტო მოძრაობაში მონაწილეობის გამო. 1895 წლიდან რუსულ პრესაში აქვეყნებდა წერილებს შავი ზღვის სანაპიროზე რკინიგზის გაყვანის, ერობის (საქალაქო თვითმმართველობა) შემოღების და სხვადასხვა საკითხზე. საქართველოში დაბრუნების შემდეგ პოლიციის ზედამხედველობის ქვეშ იყო. რუსეთის 1905 წლის რევოლუციის დროს ჩამოაყალიბა სოციალისტ-ფედერალისტების ორგანიზაცია სამეგრელოში და სათავეში ჩაუდგა მის არალეგალურ კომიტეტს ზუგდიდის მაზრაში. მთავრობის წინააღმდეგ გამოსვლების ორგანიზების პარალელურად იყო აფხაზებსა და მეგრელებს შორის კონფლიქტის მოგვარების ერთ-ერთი ინიციატორი; 1905 წელს ზუგდიდში გამართულ თავადაზნაურთა ყრილობაზე ჩაშალა გლეხთა მოძრაობის წინააღმდეგ შეიარაღებული რაზმის შექმნის მცდელობა. 1906 წლის თებერვალში გენერალ ალიხანოვ-ავარსკის სადამსჯელო ექსპედიციის დროს პოლკოვნიკ ხოდზინსკის ჯარისკაცებმა ჭკადუაშში ალშიბაიების კარ-მიდამო დაარბიეს, თავად ვასო ალშიბაია კი საკუთარ ეზოში დახვრიტეს. ქართველ მოღვაწეთა ლექსიკონი, 1801-1952: ტ. I ა-დ / იოსებ იმედაშვილი.-თბ.,2018.-გვ.124-128. ვასილ ალშიბაია — საქართველოს ბიოგრაფიული ლექსიკონი
ლინა ჯენარი

ლინა ჯენარი (იტალ. Lina Gennari; დ. 22 მარტი, 1911, ბოლონია — გ. 11 ოქტომბერი, 1997, რომი) — იტალიელი მსახიობი და მომღერალი. წარმოშობით ბოლონიელი, ლამაზი ხმის და მკვეთრი ფიზიკური სილამაზის მქონე მსახიობი მალე გახდა წარმატებული სცენაზე. რამდენიმე წელი მუშაობდა შვარცის ჯგუფში და გახდა წამყვანი მომღერალი. შემდეგ მუშაობდა ნუტო ნავარინისთან. იღებდნენ კინოფილმებში. კინოკარიერა დაასრულა რეჟისორ დინო რიზის ფილმით „ვენერას ნიშანი“. 1975 წელს ჯინო ბრამიერისთან ერთად მონაწილეობდა მუსიკალურ სპექტაკლში „Felicibumta“ (რეჟ. ჯინო ლანდი). ვიკისაწყობში არის გვერდი თემაზე: ლინა ჯენარი ლინა ჯენარი — კინოფილმების ინტერნეტ მონაცემთა ბაზა (ინგლისური) ლინა ჯენარი allmovie-ზე ↑ ISBN = 978-88-8440-214-1|p =157-158
ალექსანდრე ბახუტოვი

ალექსანდრე მიხეილის ძე ბახუტოვი (ბახუტაშვილი) (დ. 1885, თბილისი, — გ. 8 თებერვალი, 1938, მოსკოვი) — რევოლუციური მოძრაობის მონაწილე რუსეთის იმპერიაში, პროფესიული კავშირების მოღვაწე. სწავლობდა თბილისის გიმნაზიაში. 1906 წლიდან ცხოვრობდა მოსკოვში. არალეგალური მარქსისტული ლიტერატურის გავრცელების გამო რამდენჯერმე იყო დაპატიმრებული და გადასახლებული. 1909 წლიდან ეკუთვნოდა ბოლშევიკების პარტიას. დაამთავრა მოსკოვის უნივერსიტეტის ბუნებისმეტყველების განყოფილება (1914). 1915 წლიდან იყო რუსეთის ერობების და ქალაქების კავშირის აღმასრულებელი კომიტეტის წევრი. 1917 წლის რევოლუციის შემდეგ იყო მოსკოვის პროფესიული კავშირების ერთ-ერთი ორგანიზატორი, მოსკოვის შრომის ბირჟის პირველი გამგე, 1918-1919 წლები — რსფსრ-ის შრომის სახალხო კომისარიატის კოლეგიის წევრი, 1920 წელს — სამხრეთ-აღმოსავლეთის მშრომელთა არმიის სამხედრო-რევოლუციური საბჭოს წევრი, 1921-1922 წლებში — ამიერკავკასიის პროფკავშირების საბჭოს ერთ-ერთი ხელმძღვანელი და ამიერკავკასიის სფსრ-ის შრომის სახალხო კომისარიატის ერთ-ერთი ორგანიზატორი, 1923-1929 წლებში — რსფსრ-ს სრომის სახალხო კომისარი. მომდევნო წლებში იყო მეცნიერებისა და სოციალისტური მშენებლობის ტექნიკის მუშაკთა საკავშირო ასოციაციის პასუხისმგებელი მდივანი. 1937 წელს კონტრრევოლუციური მოღვაწეობის ბრალდებით დააპატიმრეს და 1938 წელს დახვრიტეს. რეაბილიტირებულია 1957 წელს. Бахутов, Александр Михайлович // Большая советская энциклопедия : в 66 т. (65 т. и 1 доп.) / гл. ред. О. Ю. Шмидт. — М. : Советская энциклопедия, 1926—1947.
ბერძნიშვილი

საკუთარი სახელი ბერძნიშვილი შეიძლება აღნიშნავდეს ერთ-ერთს ჩამოთვლილთაგან: მამისა ბერძნიშვილი — ისტორიკოსი მაქსიმე ბერძნიშვილი — ისტორიკოსი, საზოგადო მოღვაწე ნიკოლოზ ბერძნიშვილი — ისტორიკოსი, კრიტიკოსი
ბოჭორიძე

საკუთარი სახელი ბოჭორიძე შეიძლება აღნიშნავდეს ერთ-ერთს ჩამოთვლილთაგან: ბაბე ბოჭორიძე — რევოლუციური მოძრაობის მონაწილე საქართველოში გიორგი ბოჭორიძე — ისტორიკოსი მაია ბოჭორიძე — ქართველი სპორტსმენი (ბატუტზე ხტომა) მიხეილ ბოჭორიძე — რევოლუციური მოძრაობის მონაწილე საქართველოში
ივანე ბუჭყიაშვილი

ივანე ბეჟანის (ბორისის) ძე ბუჭყიაშვილი (ბუჩქიევი) (დ. 1812/1813 — გ. 1890) — რუსეთის იმპერიის არმიის პოლკოვნიკი (1862). ერეკლე II-ის მინბაშის ივანე ბუჭყიაშვილის შვილიშვილი, ალექსანდრე, ვახტანგ და მიხეილ ბუჭყიაშვილების ძმა. მონაწილეობდა კავკასიის მთიელთა წინააღმდეგ ბრძოლებში და ყირიმის ომში (1853-1856). განსაკუთრებით გამოიჩინა თავი შამილის ჯართან ბრძოლაში აულ ახტისთან 1848 წლის სექტემბერში, რისთვისაც კაპიტნის წოდება და წმ. გიორგის IV ხარისხის ორდენი მიიღო (1849). 1861 წლიდან მსახურობდა კავკასიის არმიის საინტენდანტო სამმართველოში, მ.შ., განსაკუთრებული დავალებების ოფიცრად. დაკრძალულია ანჩისხატის ეკლესიაში. Потто В., Фамилия Бучкиевых в столетнем служении её России, Тфл., 1901.
მიხეილ ბუჭყიაშვილი

მიხეილ ბეჟანის (ბორისის) ძე ბუჭყიაშვილი (ბუჩქიევი) (დ. წ. უცნობია — გ. 6 ნოემბერი, 1877) — რუსეთის იმპერიის არმიის პოლკოვნიკი (1872). ერეკლე II-ის მინბაშის ივანე ბუჭყიაშვილის შვილიშვილი, ალექსანდრე, ვახტანგ და ივანე ბუჭყიაშვილების ძმა. მონაწილეობდა ყირიმის ომში (1853-1856). 1860-1863 წლებში მაიორის წოდებით ხელმძღვანელობდა ჭარ-ბელაქნის მუდმივ მილიციას. რუსეთ-ოსმალეთის 1877-1878 წლების ომის დროს მეთაურობდა პიატიგორსკის 151-ე ქვეით პოლკს. დაიღუპა ყარსის ბრძოლაში 1877 წლის ნოემბერში. დაკრძალულია ანჩისხატის ეკლესიაში. Потто В., Фамилия Бучкиевых в столетнем служении её России, Тфл., 1901.
გედეონ ბუჭყიაშვილი

გედეონ ივანეს ძე ბუჭყიაშვილი (ბუჩქიევი) (დ. წ. უცნობია — გ. 1858) — რუსეთის იმპერიის არმიის პოდპოლკოვნიკი (1846). ერეკლე II-ის მინბაშის ივანე ბუჭყიაშვილის შვილი, რუსეთის არმიის გენერლის დიმიტრი ბუჭყიაშვილის ძმა. სამხედრო სამსახურში იყო 1822 წლიდან. მონაწილეობდა რუსეთ-სპარსეთის (1826-1828), რუსეთ-ოსმალეთის (1828-1829), ყირიმის (1853-1856) და კავკასიის მთიელებთან ომებში. 1847-1852 წლებში მეთაურობდა მე-13 ქართულ სახაზო ბატალიონს. სამხედრო სამსახურის 25 წლის აღსანიშნავად დაჯილდოვდა წმინდა გიორგის IV ხარისხის ორდენით (1847). დაკრძალულია ანჩისხატის ეკლესიაში. Потто В., Фамилия Бучкиевых в столетнем служении её России, Тфл., 1901.
ანტონია ჯენტრი

ანტონია ჯენტრი (ინგლ. Antonia Gentry; დ. 25 სექტემბერი, 1997) — ამერიკელი მსახიობი. ცნობილია ჯინის როლით ნეტფლიქსის სერიალ Ginny & Georgia-ში (2021-დღემდე). დაიბადა ატლანტაში, ჯორჯიას შტატში. ის ორი რასის წარმომადგენელია. დედა შავკანიანია და წარმოშობით იამაიკიდანაა, მამა კი თეთრკანიანია. ანტონია ხუთი წლიდან მსახიობობაზე ოცნებობდა. იგი პირველად ადგილობრივი თეატრის სცენაზე გამოჩნდა, სადაც სხვადასხვა როლს ასრულებდა სპექტაკლებში, რომლებსაც დედამისი წერდა. ანტონია დრამატურგიას სწავლობდა ჯონ შელდონ დევიდსონის სახვითი ხელოვნების მაგნიტის სკოლაში, რომელიც 2019 წელს დაამთავრა. ესწრებოდა ემორის უნივერსიტეტის დრამატურგიის ლექციებსაც. უნივერსიტეტში იგი გახდა კომედიურ-იმპროვიზაციური დასის წევრი. სამსახიობო საქმიანობასთან ერთად მუშაობდა ნახევარ-განაკვეთიან სამუშაოზე. თავიდან ჯენტრი პატარა როლებს თამაშობდა. 2018 წელს შეასრულა ჟასმინის როლი რომანტიულ კომედიაში Candy Jar. გამოჩნდა სატელევიზიო სერიალ Raising Dion-ის ერთ-ერთ ეპიზოდშიც. 2021 წელს დაამთავრა ემორის უნივერსიტეტი. მან მალევე მიიღო ჯინის როლი ნეტფლიქსის სერიალ Ginny & Georgia-ში, რომელიც იმავე წელს გამოვიდა. 2012 წლიდან იგი სასიყვარულო ურთიერთობაშია ამერიკელ კომპოზიტორთან და მუსიკალურ პროდიუსერთან, ეზრა პაუნდსთან. ამჟამად ანტონია ნიუ-იორკში ცხოვრობს. ანტონია ჯენტრი კინოფილმების ინტერნეტ-მონაცემთა ბაზაში ანტონია ჯენტრი Instagram-ზე ↑ 1.0 1.1 1.2 Bird, Michele. (March 13, 2021) Here's What You Need To Know About "Ginny & Georgia" Actor Antonia Gentry en. ციტირების თარიღი: April 14, 2021 ↑ 2019 Emory Commencement Program (2019). ↑ Sullivan, Corinne. (February 23, 2021) Antonia Gentry's Role in "Ginny & Georgia" Is Her Dream Come True en-us. ციტირების თარიღი: April 14, 2021 ↑ 4.0 4.1 Guy, Zoe. (February 24, 2021) Everything You Need to Know About Antonia Gentry, the Star of 'Ginny and Georgia' en-US. ციტირების თარიღი: April 14, 2021 ↑ Sullivan, Corinne. (February 23, 2021) She Attended a Performing Arts High School en-US. ციტირების თარიღი: April 14, 2021 ↑ Thompson, Avery. (February 24, 2021) Antonia Gentry: 5 Things To Know About The Breakout Star Of 'Ginny & Georgia' en-US. ციტირების თარიღი: April 14, 2021 ↑ 7.0 7.1 Marine, Brooke. (February 22, 2021) Antonia Gentry Promises 'Ginny and Georgia' Is Not a 'Gilmore Girls' Rip-off en. ციტირების თარიღი: April 18, 2021 ↑ Corinne Sullivan. (2021-02-23) She's Dating Her High School Sweetheart. ციტირების თარიღი: 2022-09-28
გაგნიძე

საკუთარი სახელი გაგნიძე შეიძლება აღნიშნავდეს ერთ-ერთს ჩამოთვლილთაგან: ბაგრატ გაგნიძე — სპორტსმენი (თავისუფალი ჭიდაობა) გიორგი გაგნიძე — მომღერალი ლუკა გაგნიძე — ფეხბურთელი მერაბ გაგნიძე — პედაგოგი, კომპოზიტორი მერაბ გაგნიძე — არქიტექტორი მიხეილ გაგნიძე — მსახიობი რევაზ გაგნიძე — ბიოლოგი
მარიანა კიანოვსკა

მარიანა კიანოვსკა (დ. 17 ნოემბერი, 1973, ნესტეროვი, ახლანდ. ჟოვკვა, ლვივის ოლქი) — უკრაინელი მწერალი, მთარგმნელი. უკრაინის მწერალთა ეროვნული კავშირისა (2000) და უკრაინელ მწერალთა ასოციაციის (2000) წევრი. უკრაინის ტარას შევჩენკოს სახელობის ეროვნული პრემიის ლაურეატი. დაამთავრა ლვივის უნივერსიტეტი (1997). ლიტერატურულ პრემია „ველიკი იჟაკის“ თანადამაარსებელი (2012). მისი დებიუტი ჯერ კიდევ 1979 წელს შედგა ლექსების კრებულით გაზეთ „რადიანსკა ოსვიტაში“. ავტორია ლექსებისა ნეორომანტიზმისა და ნეობაროკოს ელემენტებით. აზერბაიჯანულიდან თარგმნა სალიმ ბაბულაოღლუს კრებული „ნიღბიანი ხალხის, ჰიმნი“ (კიევი, 2009), პოლონურიდან — იულიან ტუვიმის „ფრინველთა რადიო“ (კიევი, 2010), რიგი მოთხრობები და ესეები, ლექსები სლავური, ლიეტუვური, ქართული, აზერბაიჯანული, ინგლისური, ებრაული ენებიდან. მარიანა კიანოვსკას ცალკეული ნაწარმოებები თარგმნილია ინგლისური, ბელარუსულ, რუსულ, პოლონურ, ჩეხურ და სხვა ენებზე. Інкарнація („ინკარნაცია“). Л.; К., 1997; Вінки сонетів („სონეტათა გვირგვინები“). Париж; Л.; Цвікау, 1999; Міфотворення („მითშემოქმედება“). К., 2000; Кохання і війна („სიყვარული და ომი“). Л., 2002 (თანაავტორი); Книга Адама („ადამის წიგნი“). Ів.-Ф., 2004; Звичайна мова („ჩვეულებრივი ენა“). К., 2005; Дещо щоденне („რაღაც ყოველდღიური“). К., 2008; Стежка вздовж річки: Оповідання (მოთხრობათა წიგნი „მდინარისპირა ბილიკი“). К., 2008. ↑ https://esu.com.ua/search_articles.php?id=7808 ↑ 2.0 2.1 2.2 Czech National Authority Database <a href="https://wikidata.org/wiki/Track:Q13550863"></a> ↑ Поритко, А. П.. Кіяновська Маріанна Ярославівна uk. Енциклопедія Сучасної України [Електронний ресурс] (2020). ციტირების თარიღი: 19 მარტი, 2023
გამცემლიძე

საკუთარი სახელი გამცემლიძე შეიძლება აღნიშნავდეს ერთ-ერთს ჩამოთვლილთაგან: ზაალ გამცემლიძე — ბიოლოგი, პოლიტიკოსი შოთა გამცემლიძე — საბჭოთა კავშირის გმირი
გარაყანიძე

საკუთარი სახელი გარაყანიძე შეიძლება აღნიშნავდეს ერთ-ერთს ჩამოთვლილთაგან: ედიშერ გარაყანიძე — მუსიკოსი, პედაგოგი, ფოლკლორისტი ვლადიმერ გარაყანიძე — აერონავტი, აეროსტატების გამომცდელი ზაალ გარაყანიძე — კულტურის მოღვაწე, დიპლომატი მიხეილ გარაყანიძე — არქიტექტორი
ლილიან შევიოტი

ლილიან შევიოტი (ინგლ. Lilian Cheviot; დ. დაახლ. 1876 — გ. 1936) — ინგლისელი მხატვარი. ლილიანი ცხოვრობდა სამხრეთ მოლესეიში (სარის საგრაფოში). მისი ნამუშევრები გამოფენილი იყო ლონდონის სამეფო აკადემიაში 1895 და 1899 წლებში სწავლობდა ფრენკ კალდერონის ცხოველთა ფერწერის სკოლაში და უოლტერ დონის ცხოვრების სკოლაში და გამოფენილი იყო სამეფო ხელოვნების აკადემიაში 1895 წელს ნახატით „There's many Slip“ და 1899 წელს „კნუტებთან ერთად“. მისი ნამუშევარი „ცხენების ბაზრობისკენ მიმავალ გზაზე“ შეტანილია 1905 წლის წიგნში „მსოფლიოს ქალი მხატვრები“. 1911 წელს მისი ილუსტრაციები შევიდა წიგნში „ახალი წიგნი ძაღლებზე“. მხატვარი ცნობილია ნამუშევრებით ცხოველებზე და ძაღლების პორტრეტებით. „ცხენების ბაზრობისკენ მიმავალ გზაზე“ „დილვინი და ლეუკრიქსი ვატერლოოს თასზე“ (1914 წ.) „Მოდი აქ“ „გააღვიძე ინგლისი“ 3 artworks by or after Lilian Cheviot at the Art UK site ↑ 1.0 1.1 Art UK — 2003. <a href="https://wikidata.org/wiki/Track:Q7257339"></a> ↑ 2.0 2.1 Art UK painters database <a href="https://wikidata.org/wiki/Track:Q19847649"></a><a href="https://wikidata.org/wiki/Track:Q7257339"></a> ↑ Lilian Cheviot დაარქივებული 2018-06-17 საიტზე Wayback Machine. in Bénézit ↑ Lilian Cheviot Artist Summary. Burlington Paintings. ციტირების თარიღი: 26 March 2016. ↑ Women Painters of the World on Project Gutenberg ↑ The new book of the dog; a comprehensive natural history of British dogs and their foreign relatives, with chapters on law, breeding, kennel management, and veterinary treatment on archive.org ↑ Secord, William (2009). Dog Painting, A History of the Dog in Art. Woodbridge, Suffolk: Antique Collectors' Club, გვ. 426. ISBN 978-1-85149-576-4.
ბარირა

ბარირა (ოფიციალურად ბარირის მუნიციპალიტეტი; ტაგალ. Bayan ng Barira) ― მეოთხე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 36 143 ადამიანს შეადგენს. მოიცავს 14 ბარანგაის. Barira Profile at the DTI Cities and Municipalities Competitive Index Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Barira, Maguindanao : Average Temperatures and Rainfall. Meteoblue. ციტირების თარიღი: 19 January 2019.
ბულდონი

ბულდონი (ოფიციალურად ბულდონის მუნიციპალიტეტი; ტაგალ. Bayan ng Buldon) ― მეოთხე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 39 684 ადამიანს შეადგენს. მოიცავს 15 ბარანგაის. Buldon Profile at the DTI Cities and Municipalities Competitive Index Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Buldon, Maguindanao : Average Temperatures and Rainfall. Meteoblue. ციტირების თარიღი: 19 January 2019.
დატუ-ბლაჰ-ტ.-სინსუატი

დატუ-ბლაჰ-ტ.-სინსუატი (ოფიციალურად დატუ-ბლაჰ-ტ.-სინსუატის მუნიციპალიტეტი; ტაგალ. Bayan ng Datu Blah T. Sinsuat) ― მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 28 243 ადამიანს შეადგენს. მოიცავს 13 ბარანგაის. Datu Blah T. Sinsuat Profile at the DTI Cities and Municipalities Competitive Index Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Datu Blah T. Sinsuat, Maguindanao : Average Temperatures and Rainfall. Meteoblue. ციტირების თარიღი: 19 January 2019
დატუ-ოდინ-სინსუატი

დატუ-ოდინ-სინსუატი (ოფიციალურად დატუ-ოდინ-სინსუატის მუნიციპალიტეტი; ტაგალ. Bayan ng Datu Odin Sinsuat) ― მეორე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 116 768 ადამიანს შეადგენს. მოიცავს 34 ბარანგაის. Datu Odin Sinsuat Profile at the DTI Cities and Municipalities Competitive Index MMA Act No. 29: An Act Changing the name of the Municipality of Dinaig in the Province of Maguindanao to the Municipality of Datu Odin Sinsuat Philippine Census Information Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Datu Odin Sinsuat, Maguindanao: Average Temperatures and Rainfall. Meteoblue. ციტირების თარიღი: 19 January 2019
კაბუნტალანი

კაბუნტალანი (ოფიციალურად კაბუნტალანის მუნიციპალიტეტი; ტაგალ. Bayan ng Kabuntalan) ― მეხუთე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 25 439 ადამიანს შეადგენს. მოიცავს 5 ბარანგაის. წარსულში მუნიციპალიტეტს ტუმბაო ეწოდებოდა. Kabuntalan Profile at the DTI Cities and Municipalities Competitive Index Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Presidential Decree No. 1010, Chan Robles, retrieved 2012 ↑ Mother Kabuntalan, Maguindanao : Average Temperatures and Rainfall. Meteoblue. ციტირების თარიღი: 19 January 2019
მატანოგი

მატანოგი (ოფიციალურად მატანოგის მუნიციპალიტეტი; ტაგალ. Bayan ng Matanog) ― მეოთხე კლასის მუნიციპალიტეტი ჩრდილოეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 36 034 ადამიანს შეადგენს. მოიცავს 8 ბარანგაის. Matanog Profile at the DTI Cities and Municipalities Competitive Index Philippine Census Information Local Governance Performance Management System დაარქივებული 2016-03-04 საიტზე Wayback Machine. ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Matanog, Maguindanao : Average Temperatures and Rainfall. Meteoblue. ციტირების თარიღი: 19 January 2019.
გასვიანი

საკუთარი სახელი გასვიანი შეიძლება აღნიშნავდეს ერთ-ერთს ჩამოთვლილთაგან: აკაკი გასვიანი — პედაგოგი, პოლიტიკოსი გერონტი გასვიანი — ისტორიკოსი ლიდია გასვიანი — პოლიტიკური აქტივისტი, მთარგმნელი
გაწერელია

საკუთარი სახელი გაწერელია შეიძლება აღნიშნავდეს ერთ-ერთს ჩამოთვლილთაგან: აკაკი გაწერელია — ლიტერატურათმცოდნე, მწერალი შალვა გაწერელია — რეჟისორი და პედაგოგი
გეგელაშვილი

საკუთარი სახელი გეგელაშვილი შეიძლება აღნიშნავდეს ერთ-ერთს ჩამოთვლილთაგან: გიორგი გეგელაშვილი — ნევროლოგი, პოლიტიკოსი გიორგი გეგელაშვილი — სპორტსმენი (თავისუფალი ჭიდაობა) ვახტანგ გეგელაშვილი — სახელმწიფო მოხელე ვლადიმერ გეგელაშვილი — სახელმწიფო მოხელე, პოლიტიკოსი კარლო გეგელაშვილი — ნევროლოგი, ჯანმრთელობის დაცვის ორგანიზატორი სოლომონ გეგელაშვილი — რუსეთის არმიის პოლკოვნიკი, პოლიტიკური ემიგრანტი შალვა გეგელაშვილი — კინოოპერატორი
მაურა ჯენოვესი

მაურა ჯენოვესი (დ. 25 მაისი, 1973) — დაიბადა იტალიის ქალაქ ლუკაში და მოღვაწეობს სპორტულ სროლაში. 2008 წელს, რიო-დე-ჟანეიროში გამართულ ISSF მსოფლიო ჩემპიონატის ქალთა სპორტულ სროლაში ვერცხლის მედალი მოიპოვა 784.9 ქულით. ჯენოვესი არის Gruppo Sportivo Forestale-ის სროლის გუნდის წევრი (მწვრთნელი - ალდო ანდრეოტი). 2008 წლის ზაფხულის ოლიმპიურ თამაშებზე, პეკინში, იტალიის წარმომადგენლად პისტოლეტით სროლის ორ შეჯიბრში ასპარეზობდა მაურა ჯენოვესი. მან ქალთა 10 მეტრიან საჰაერო პისტოლეტში ორმოცდაოთხი მსროლელიდან ოცდამერვე ადგილი დაიკავა, ერთი ქულით გაუსწრო უნგრელ ჟოფია ცონკას. სამი დღის შემდეგ ჯენოვესმა მეორე შეჯიბრზე იასპარეზა, სადაც 25 მეტრიან სპორტულ სროლაში ოცდამეოთხე ადგილი დაიკავა. ↑ „Tiro a Segno: Maura Genovesi seconda a Rio nella Pistola Sportiva“ [Shooting: Maura Genovesi finishes second in sport pistol at Rio] (Italian). Blogo Italiano. 27 March 2008. დაარქივებულია ორიგინალიდან — 19 აგვისტო 2014. ციტირების თარიღი: 25 January 2013.
გეგელია

საკუთარი სახელი გეგელია შეიძლება აღნიშნავდეს ერთ-ერთს ჩამოთვლილთაგან: გიული გეგელია — არქიტექტორი გიორგი გეგელია — ლიტერატორი, მთარგმნელი, სამხედრო პირი გრიგოლ გეგელია — ისტორიკოსი, პოლიტიკოსი თადეოზ გეგელია — ჰიდროენერგეტიკოსი თენგიზ გეგელია — მათემატიკოსი ლილი გეგელია — საესტრადო მომღერალი
გეგენავა

საკუთარი სახელი გეგენავა შეიძლება აღნიშნავდეს ერთ-ერთს ჩამოთვლილთაგან: არჩილ გეგენავა — პოლიტიკოსი, ეკონომისტი გაბრიელ გეგენავა — სასულიერო პირი, დიპლომატი გრიგოლ გეგენავა — აგროტოქსიკოლოგი ზურაბ გეგენავა — ბიზნესმენი ჰამლეტ გეგენავა — სამხედრო პირი, პოლიტიკოსი
ბერია

საკუთარი სახელი ბერია შეიძლება აღნიშნავდეს ერთ-ერთს ჩამოთვლილთაგან: ლავრენტი ბერია — პოლიტიკური, პარტიული და სახელმწიფო მოღვაწე ნიკოლოზ ბერია — საბჭოთა კავშირის გმირი სერგო ბერია (გეგეჭკორი) — ინჟინერი, სამხედრო კონსტრუქტორი, ლ. ბერიას შვილი
მუჰამედჰასან ველიევ-ბაჰარლი

მუჰამედჰასან ბეი ველიევ-ბაჰარლი (აზერ. Məhəmmədhəsən bəy Nəcəfqulu bəy oğlu Vəliyev; დ. 1896, შუშა — გ. 27 ივნისი, 1937, ბაქო) — აზერბაიჯანის სახელმწიფო ბანკის პირველი ხელმძღვანელი, ეკონომისტი, ეთნოგრაფი. მუჰამედჰასან ბეი დაიბადა 1896 წელს ქალაქ შუშაში. მამამისი ნაჯაფგულუ ბეი შეიდა პოეტი იყო. ბაბუამისი მირზა მაჰამადჰასან ბეი ველიევი, მსახურობდა მეფის რუსეთის ჯარში და კარგად ფლობდა არაბულ, სპარსულ და რუსულ ენებს. არაბულიდან რუსულად თარგმნისთვის ცარისტულმა მთავრობამ იგი მედლით დაჯილდოვა. დედამისი იმარათ ხანუმი კი აზერბაიჯანელი ჟურნალისტის, პუბლიცისტის, პირველი აზერბაიჯანული გაზეთის დამფუძნებლის ჰასან ბეი ზარდაბის დისშვილია. მისი შთამომავლები იყვნენ ბაირამ ბეი ბაჰარლი და მისი ვაჟი მირზა ველი ბაჰარლი. ისინი მჭიდროდ იყვნენ ჩართულნი ყარაბაღის სახანოს სოციალურ და პოლიტიკურ ცხოვრებაში, საშინაო და საგარეო პოლიტიკაში. მირზა ველი ბაჰარლი დაახლოებული იყო ყარაბაღის ხან იბრაჰიმხალილ ხანთან. ის მძევლად აიყვანა ირანის შაჰმა და იგი ტრაგიკულად დაიღუპა. ამის შემდეგ მისმა მომავალმა თაობამ მისი სახელი გვარად დაირქვა. აქედან მომდინარეობს მათი შთამომავლების გვარები - ველიევი, ველიბაოვი, ველიზადე, ველილი. მუჰამედჰასან ველიევმა ბაქოს გიმნაზიის დამთავრების შემდეგ სწავლა განაგრძო კიევის უნივერსიტეტში ეკონომიკური გეოგრაფიის ფაკულტეტზე, რომელიც დაამთავრა 1915 წელს. ველიევი ეწეოდა პედაგოგიურ საქმიანობას აზერბაიჯანის დემოკრატიული რესპუბლიკის არსებობის პერიოდში დაარსებულ ბაქოს სახელმწიფო უნივერსიტეტში. ეკავა აზერბაიჯანის სახელმწიფო ბანკის ხელმძღვანელის თანამდებობა. საბჭოთა ხელისუფლების მოსვლასთან ერთად მან განაგრძო შრომითი საქმიანობა აზერბაიჯანის სსრ სახელმწიფო დაგეგმარების კომიტეტში. მუჰამედასან ბაჰარლის სამეცნიერო შემოქმედებას ღირებული წვლილი აქვს შეტანილი აზერბაიჯანოლოგიის კვლევებში. მიუხედავად იმისა, რომ მისი წიგნის „აზერბაიჯანის ისტორია“ რუსულ და აზერბაიჯანულ ენებზე ხელნაწერი გაქრა, 1921 წელს გამოცემულმა წიგნმა „აზერბაიჯანმა“ მას სახელი მოუტანა, როგორც გეოგრაფს, ეთნოგრაფს და ეკონომისტს. ნაშრომი გამოიცა ბაქოში 1921 წელს ჯერ რუსულ, შემდეგ აზერბაიჯანულ ენაზე. ველიევის ორენოვანი წიგნის თარგმნა რუსულიდან აზერბაიჯანულზე ვასიფ გულიევის მიერ განხორციელდა. ცნობილმა აზერბაიჯანელმა მეცნიერებმა აღანაჯაფ ჰამიდოვმა და აბულფაზ რაჰიმლიმ ტექსტი არაბული დამწერლობიდან კირილურზე გადააკეთეს და ის 1993 წელს ბაქოში ხელახლა გამოიცა. მუჰამედჰასან ბაჰარლის ამ წიგნში ერთიანი აზერბაიჯანის იდეაა ასახული. 1923-1929 წლებში იყო აზერბაიჯანის მეცნიერებისა და პროპაგანდის საზოგადოების წევრი. 1937 წლამდე იკავებდა აზერბაიჯანის ნაციონალურ ორგანიზაციაში მდივნის თანამდებობას, რაც არაოფიციალური სტრუქტურა იყო. 1926 წლამდე ველიევი გადასახლებაში იმყოფებოდა სოლოვეცკის ბანაკში, საიდანაც დაბრუნების შემდეგ 1937 წელს დააპატიმრეს. 1937 წლის 27 ივნისს კი დახვრიტეს. ↑ 1.0 1.1 1.2 1.3 Qarabağ ədəbiyyatı: xronoqraf > XX əsr > Məhəmmədhəsən Vəlili (Baharlı) ↑ Azərbaycan Dövlət Bankının ilk müdiri ↑ AZƏRBAYCANDA TÜRK VARLIĞI: Siyasi-ideoloji tərəfi -1
მსოფლიოს ქალი მხატვრები

„მსოფლიოს ქალი მხატვრები“ (ინგლ. Women Painters of the World) — წიგნი მსოფლიოს ქალი-მხატვრების შესახებ, აწყობილი და რედაქტირებული უოლტერ სპეროუს მიერ. მასში ჩამოთვლილია გამოჩენილი ქალი მხატვრები კატერინა ვიგრის (ეკატერინა ბოლონიელი) დროიდან (1413–1463) როზა ბონერამდე (1822-1899) და 1905 (გამოცემის) წლამდე. წიგნის მიზანი იყო დაემტკიცებინა მცდარი განცხადება, რომ „ქალი მხატვრების მიღწევები მეორეხარისხოვანი იყო“. წიგნი მოიცავს 200-ზე მეტი მხატვარი ქალის 300-ზე მეტ ნახატს, რომელთა უმეტესობა XIX საუკუნეშია დაბადებული და მედლები მოიპოვა სხვადასხვა საერთაშორისო გამოფენებზე. წიგნი სასარგებლო საცნობარო ნაშრომია მათთვის, ვინც სწავლობს XIX საუკუნის დასასრულის ქალთა ხელოვნებას. სოფონისბა ანგისოლა მარია ბაშკირცევა როზა ბონერი ლუიზა ბრესლაუ ელენა ბროკმანი მარია ვიიკი კეტრინ კამერონი მარგარეტ კამერონი მარი-გაბრიელა კაპე ანგელიკა კაუფმანი(ინგლისური)ქართ. მოდ ერლი მარგარეტ სარა კარპენტერი მერი კესეტი აგნესა დოლჩი ელიზაბეტა სირანი ელიზაბეტ ტომფსონი ლილიან შევიოტი ↑ „Women Painters of the World“